Seekord sai tehtud poe pärmi-lehttaignaga see kook ja tulemus oli palju maitsvam.  Poja sünnipäevaks sai tehtud suhteliselt suur kook. Kõige parem on rullida cristella punase pakendiga pärmi-lehttaigent !    Retsept:  1,5 kg pärmi-lehttaigent ( 9 kihti, millest üks läks puru jaoks)    Keedukreem:  2 l piima  6 dl suhkrut  8 muna  2 dl nisujahu  2 tl vaniljesuhkrut    Jaota pärmi-lehttaigen 9-ks osaks ja rulli  suured plaadid ( võtsin aluseks kandiku, kuhu koogi  hiljem tegin) ja 220 kraadi juures küpseta igat põhja 6 minutit umbes. Jahuta !    Keedukreemi jaoks :  Enamus piimast kuumuta koos 2 dl suhkruga (lisa hiljem, ei lähe nii  kergelt põhja). Vahusta munad ülejäänud suhkruga, lisa jahu ja ~1 kl külma  piima (see, mis algul jäi potti panemata) ja siis toimub tempereerimine  aga ei juhtu ka midagi, kui valad lihtsalt vahu kuuma piima hulka ja  segades kuumutad kuni  pakseneb (20% hapukoore sarnaseks)Kindlasti ära  keeda - muna läheb tükki! Enne kasutamist jahuta    Samuti panin ühele kihile ka vaarika toormoosi, mis andis hapukust juurde ja ideaalselt sobis sinna!    Laota põhjad kihiti keedukreemiga ja üks kiht tee puruks ja pudista koogile ( seda alust võiks rohkem ahjus hoida)